Missatge: Més d'un miler de persones, segons l'organització, i menys de dues centes segons la policia local, s'han concentrat avui dissabte a la plaça de Manises de València per demanar la dimissió del president de la Generalitat Valenciana, Francisco Camps. Sota el lema "No a la corrupció, Camps dimissió", la marxa s'ha fet per demanar el cessament immediat de Camps arran de la seva imputació al Cas Gürtel. Durant la manifestació s'ha llegit un manifest en el que s'instava el president a "reconèixer els errors comesos i acceptar-ne les conseqüències". El Col·lectiu Contra la Corrupció, sorgit d'un grup de Facebook, ha demanat que s'aclareixi quants diners va costar la visita de Benet XVI, la Copa Amèrica i el Circuit de Fòrmula1. També ha qüestionat la permanència d'alguns membres del PP, com ara el president de la Diputació de Castelló, Carlos Fabra, o el de la Diputació Valenciana, Alfonso Rus. "Camps, Costa, volem una resposta", "Costa a Picassent, Camps a Fontcalent" o "T'estime un ou, fes-me un traje [vestit] nou", han estat les consignes més cantades durant la marxa, a la qual s'hi han adherit col·lectius com Escola Valenciana, Acció Cultural del País Valencià, el Bloc Nacionalista Valencià, Iniciativa del Poble Valencià, Esquerra Unida del País Valencià o l'Associació de Veïns del Cabanyal-Canyamelar.   Extret de: Llibertat.cat
Emocions: no emotion

Resposta: I si et matricules al Col.lectiu Contra la Corrupció et regalen una guitarra?   Fora broma, està bé que la gent puga mobilitzar-se a través de les xarxes socials, ja que amb un cost zero arribes a molta gent, i si aquesta està disposadaa anar, tenim molt a guanyar per aquest camí.
Emocions: anticipation, joy